ചില്ലറക്കാരല്ല, ചില്ലുഗ്ലാസും സമദും നേമം നല്ലൊരു ചായകുടിച്ചാല് ആ ചായക്കുപുറത്ത് ആ ദിവസം മുഴുവന് നീക്കുന്നവരാണ് നമ്മില് പലരും. എന്നാല് ഇവിടെയൊരാള് വേറിട്ട കാഴ്ചയാകുന്നത് വെറുമൊരു ഗ്ലാസിനുമേല് കിടന്നാണ്! വഴിമുക്കിലെ കരാട്ടെമാസ്റ്റര് അബ്ദുള് സമദാണ് ആ താരം. രാപകലില്ലാതെ ഏഴുവര്ഷത്തെ പരിശ്രമത്തില് സമദ് ഇതാ റെക്കോഡുമിട്ടിരിക്കുന്നു. സ്റ്റൂളിനുമുകളില് വച്ച ചില്ലുഗ്ലാസില് ശരീരത്തിന്റെ ഭാരം ബാലന്സ്ചെയ്ത് 1.47 മിനിറ്റ് സമദ് മലര്ന്നുകിടന്നു, ഇന്ത്യ ബുക്ക് ഓഫ് റെക്കോഡ്സ് ഈ 45കാരനെ തേടിയെത്തി. ഏറെ അപകടകരമായ പരിശീലനത്തിനിടെ നിരവധി തവണ പരിക്കേറ്റെങ്കിലും ലക്ഷ്യത്തിലേക്ക് അതൊന്നും തടസ്സമായില്ല. ഇന്ത്യയില് ആദ്യമായാണ് ഇത്തരമൊരു റെക്കോഡ്. ഷോട്ടോക്കാന് കരട്ടെയില് ഫോര്ത്ത് ഡാന് ബ്ലാക്ക് ബെല്റ്റായ സമദ് ഡിസ്ട്രിക് ചീഫ് സെന്സായിയാണ്. മിനിറ്റില് 112 പുഷ്അപ് ചെയ്ത് റെക്കോഡിനോടടുത്ത് എത്തിയെങ്കിലും അതേമാസം മറ്റൊരാള് 113 പുഷ്അപ് എടുത്ത് റെക്കോഡിനുടമയായി. ഗിന്നസ് റെക്കോഡിനും ലിംകബുക്ക് ഓഫ് റെക്കോഡിനും അയച്ചുനല്കിയിട്ടുണ്ട്. നേടുമെന്ന നിശ്ചയദാര്ഢ്യത്തിലാണ് സമദ്. തന്റെ 13 വയസ്സുുമുതല് കരാട്ടെ പരിശീലിപ്പിക്കുന്നുണ്ട് സമദ്. നിര്ധനര്ക്ക് സൗജന്യ ക്ലാസും നല്കും. പ്രിയപ്പെട്ട മാഷിന് കിട്ടിയ അംഗീകാരത്തില് ഏറെ ആഹ്ലാദത്തിലാണ് നാട്. ഫാത്തിമ്മ ബീവിയാണ് സമദിന്റെ ഉമ്മ. ഭാര്യ സലീനയും മക്കളായ അലിയ ഫാത്തിമ്മ , മുഹമ്മദ് മിസാബ്, ഇഷാ മെഹറിന് എന്നിവരും നേട്ടത്തില് പിന്തുണയുമായുണ്ട്. സമദിന് ജന്മനാട് സ്വീകരണം നല്കി. കെ ആന്സലന് എംഎല്എ ഉദ്ഘാടനംചെയ്തു. ഡോ. എം എ സാദത്ത് അധ്യക്ഷനായി. വിന്സെന്റ് എംഎല്എ ഉപഹാരം സമ്മാനിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആത്മീയ ചികിത്സക്കിടെ ലൈംഗികാതിക്രമം യുവാവ് പിടിയില് അനാവശ്യ കോവിഡ് ഭീതി പരത്താനുള്ള ശ്രമം അപലപനീയം